ഓവുചാല് കവിഞ്ഞൊഴുകി ദേശീയപാത പുഴയാകുന്നു താമരശേരി: ദേശീയ പാത 766ല് താമരശേരി ടൗണിന്റെ ഹൃദയ ഭാഗത്ത് റോഡില് ശക്തമായ വെള്ളം കയറി റോഡ് പുഴയായി മാറുന്നു. നടപ്പാതയിലേയ്ക്കും വെള്ളം കയറി ഒഴുകുന്നതോടെ കാല്നട യാത്രയും ദുഃസഹമായിരിക്കുകയാണ്. ട്രഷറി, പോലീസ് സ്റ്റേഷന്, പിഡബ്ലുഡി റസ്റ്റ് ഹൗസ്, ബസ്ബേ എന്നിവക്ക് മുന്നിലാണ് വെള്ളക്കെട്ട്. കാല്നട യാത്രക്കാരും കച്ചവടക്കാരുമാണ് ഇതുമൂലം ഏറെ ബുദ്ധിമുട്ടുന്നത്. വെള്ളത്തിലൂടെ വാഹനങ്ങള് നീങ്ങുന്നതോടെ കടകളുടെ അകത്തേക്ക് വെള്ളം ഇരച്ചുകയറുന്നതും തെറിക്കുന്നതും ഏറെ പ്രയാസം സൃഷിടിക്കുന്നുണ്ട്. കാല്മുട്ടോളം വെള്ളം കെട്ടിക്കിടക്കുന്നതിനാല് മഴ പെയ്താല് ഇതുവഴി നടന്നു പോകാനും സാധിക്കാത്ത സ്ഥിതിയാണ്. മഴക്കാലം ആരംഭിക്കുന്നതിനു മുമ്ബ് അഴുക്ക്ചാല് വൃത്തിയാക്കാതിരുന്നതിനാലാണ് ഒഴുക്ക് തടസപ്പെട്ട് റോഡിലേക്ക് വെള്ളം കയറാന് കാരണമായത്. ഇതു സംബന്ധിച്ച് നിരവധി തവണ അധികൃതര്ക്ക് പരാതി നല്കിയെങ്കിലും യാതൊരു പരിഹാരവും ഉണ്ടായിട്ടില്ലെന്ന് വ്യാപാരികള് പറയുന്നു.